Lammin Vilkkilän kylän Erik Isotalo eli Vilkki syntyi Antti Heikinpoika Isotalon ja Maria Mikontytär Pakkaselan perheeseen. Hänen vaimonsa oli Kaisa Matintytär (k. 1847). Isotalo oli kirkonisäntä ja kuudennusmies. Hän edusti talonpoikaissäädyssä Porvoon valtiopäivillä 1809 Uudenmaan ja Hämeenlinnan läänin Hollolan kihlakunnan tuomiokuntaa. Isotalo oli valtiopäivien nuorin edustaja, 31-vuotias, ja vuonna 1853 myös säädyssään pisimpään elänyt Porvoon valtiopäivien edustaja.